**Katsuragi** (jap. 葛城市, *Katsuragi-shi*) on Japanin kaupunki Honshūn saarella Kansain alueella Naran prefektuurissa. Se sijaitsee sisämaassa prefektuurin länsiosassa Naran altaan lounaiskulmassa. Lännessä sen alue nousee Kongōvuorille ja rajautuu Osakan prefektuuriin. Katsuragissa on 37 399 asukasta (tammikuussa 2020) ja sen pinta-ala on 33,72 neliökilometriä.

Katsuragi on kaupunkina suhteellisen uusi: se perustettiin vuonna 2004 liittämällä yhteen Katsuragin piirikunnassa sijainneet Shinjōn ja Taiman maaseutukaupungit. Se on vanhaa kulttuuriseurua, jonka läpi kulki Asukan ja Naniwan eli nykyisen Osakan toisiinsa yhdistävä Takenouchi-kaidō-tie. Kaupungin alueella on säilynyt lukuisia *kofun*-hautakumpuja. 600-luvun loppupuolelta seutu kukoisti merkittävän Taima-deran buddhalaisen temppelin hallinnassa ja oli Hakuhō-kulttuurin ydinaluetta. Edo-kaudella Shinjōhon perustettiin paikallisen daimiokunnan hallinnollinen keskus (*jin’ya*). Perinteisiä elinkeinoja olivat puuvillan viljely ja lääkkeiden valmistus. Nykyisin kaupungissa viljellään riisiä, vihanneksia ja koristekukkia sekä harjoitetaan karjataloutta. Sinne on sijoittunut myös paperi-, elektroniikka-, muovi- ja tekstiiliteollisuutta.

Katsuragin rakennettuun kulttuuriperintöön kuuluu Taima-deran temppelialue, jossa on useita kansallisaarteita ja tärkeän kulttuuriomaisuuden kohteita. Se tunnetaan myös Chūjō-himeen liittyvästä legendasta, puutarhastaan ja Sekkō-jin temppelin tavoin pioneistaan. Kaupungissa toimii Katsuragin historiallinen museo ja sumō-museo. Kongōvuorten alueet kuuluvat Kongōn–Ikoman–Kisenin puolikansallispuistoon. Katsuragia palvelevat JR Nishi-Nihonin Wakayama-linja sekä Kintetsu-rautateiden Minami-Ōsaka-linja ja Gose-linja.

Kuvia
-----

* Katsuraki Niimasuhonoikazuchi-jinjaKatsuraki Niimasuhonoikazuchi-jinja
* Sekkō-jiSekkō-ji
* Shakudon rautatieasemaShakudon rautatieasema
* Kitahanauchi-Ōtsuka-kofunKitahanauchi-Ōtsuka-kofun

Lähteet
-------

1. 1 2  葛城市の位置（奈良県内） Katsuragi City.  Arkistoitu 1.2.2020. Viitattu 01.02.2020.
2. 1 2  令和2年の人口・世帯数 Katsuragi City.  Arkistoitu 1.2.2020. Viitattu 01.02.2020.
3. ↑  市の木 Katsuragi City.  Arkistoitu 1.2.2020. Viitattu 01.02.2020.
4. ↑  市の花 Katsuragi City.  Arkistoitu 1.2.2020. Viitattu 01.02.2020.
5. ↑  市の鳥 Katsuragi City.  Arkistoitu 1.2.2020. Viitattu 01.02.2020.
6. 1 2 3  ブリタニカ国際大百科事典 小項目事典: 葛城市 Kotobank. Viitattu 01.02.2020.
7. 1 2 3  日本大百科全書: 葛城（市） Kotobank. Viitattu 01.02.2020.

Aiheesta muualla
----------------

* Kuvia tai muita tiedostoja aiheesta **Katsuragi** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Naran prefektuuri |
| --- |
|  |
| Kaupungit | 
* Gojō
* Gose
* Ikoma
* Kashiba
* Kashihara
* Katsuragi
* Nara (pääkaupunki)
* Sakurai
* Tenri
* Uda
* Yamato-Kōriyama
* Yamato-Takada

 |  |
|  |
| Kunnatpiirikunnittain | **Ikoman piirikunta** (Ando · Ikaruga · Heguri · Sangō) · **Kita-Katsuragin piirikunta** (Ōji · Kawai · Kanmaki · Kōryō) · **Shikin piirikunta** (Kawanishi · Miyake · Tawaramoto) · **Takaichin piirikunta** (Asuka · Takatori) · **Udan piirikunta** (Mitsue · Soni) · **Yamaben piirikunta** (Yamazoe) · **Yoshinon piirikunta** (Higashi-Yoshino · Kamikitayama · Kawakami · Kurotaki · Nosegawa · Ōyodo · Shimoichi · Shimokitayama · Tenkawa · Totsukawa · Yoshino) |

 |